label_title: Hundredagersoffensiven
label_desc: Hundredagersoffensiven var navnet på en serie offensiver de allierte gjennomførte mot slutten av første verdenskrig mot sentralmaktene på vestfronten. Offensiven varte fra 8. august til 11. november 1918 og startet med slaget om Amiens. Offensiven presset de tyske styrkene ut av Frankrike og tvang dem til å slå retrett videre bakover, forbi Hindenburglinjen. Offensiven ble fulgt av våpenhvile med Tyskland. Navnet "Hundredagersoffensiven" refererer ikke til et bestemt slag eller en helhetlig strategi, men til en serie med allierte seire som altså startet med slaget om Amiens.